《虚明斋》
宋代·李新

道源泠然白，疏通无一尘。中扃泬寥生，太古以上人。

斋居不三月，水镜冰壶身。日观红未升，绿琐先知晨。

逍遥且齐物，静与鸿濛亲。如求漆园吏，先与卜西邻。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。